Нек види душман
Владимир Васић 

Нек види душман!

Што ћутиш, ћутиш, Србине тужни? 
Протрљај очи, слава те зове, 
Слава те зове на црно гробље, 
На оно тужно Косово поље.

Та да ли живиш, та да ли чујеш 
Ту црну клетву, тај уздах тешки? 
Да ли још памтиш, да ли још знадеш 
За онај бојак, бојак витешки?

Грешниче тешки, тргни се, тресни 
Ланцем о земљу, нек мине мрак! 
Нек душман види, нек душман чује 
Да Срб још живи, да је јунак!

1863.

Напомена 

Објављено у књизи Песме, стр. 42. и у часопису "Даница", 1863, стр. 53.

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 59.

Владимир Васић